ai4bharat/Pralekha huggingface dataset:
শ্রমওকর্মসংস্থানমন্ত্রক
জাতীয় নিরাপত্তা পরিষদের চেয়ারম্যানের দায়িত্বে শ্রী এস এন সুব্রমণিয়াম
নতুনদিল্লি, ৬ই ফেব্রুয়ারি, ২০২১
শ্রী এস এন সুব্রামনিয়ান তিন বছরের জন্য জাতীয় সুরক্ষা পরিষদের দায়িত্ব পাচ্ছেন। কর্মক্ষেত্রে নিরাপত্তা, স্বাস্থ্য ও কাজের পরিবেশ সংক্রান্ত ২০২০-র নতুন কোড  অনুসারে কর্মীদের যথাযথ নিরাপত্তা নিশ্চিত করা জাতীয় নিরাপত্তা পরিষদের মুল দায়িত্ব। শ্রী সুব্রামনিয়ানের অভিজ্ঞতা এ ক্ষেত্রে সহায়ক হবে।
ওএসএইচ কোড লেখার ক্ষেত্রে ডিজিএফএএসএলইকে পরিষদ সাহায্য করবে। এ ছাড়াও পরিষদ বিভিন্ন সংস্থার নিরাপত্তার পরীক্ষা নিরীক্ষা, শংসাপত্র প্রদান করে।
এল অ্যান্ড টি লিমিটেডের মুখ্য কার্যনির্বাহী আধিকারিক ও ম্যানেজিং ডিরেক্টার হিসেবে শ্রী সুব্রামনিয়ানের অভিজ্ঞতা জাতীয় সুরক্ষা পরিষদের কাজে সহায়ক হবে।
উপ-রাষ্ট্রপতিরসচিবালয়
গণেশ চতুর্থী উপলক্ষ্যে উপরাষ্ট্রপতির শুভেচ্ছা
নতুনদিল্লি, ২১শে আগস্ট, ২০২০
উপরাষ্ট্রপতি শ্রী এম ভেঙ্কাইয়া নাইডু গণেশ চতুর্থী উপলক্ষ্যে জনসাধারণকে শুভেচ্ছা জানিয়েছেন।
উপরাষ্ট্রপতির বার্তা -
গণেশ চতুর্থীর পুণ্য লগ্নে আমি দেশবাসীকে আমার উষ্ণ অভিনন্দন ও শুভেচ্ছা জানাই।
ভগবান গনেশকে মনে করা হয় ভগবান শিব ও দেবী পার্বতীর কনিষ্ঠ পুত্র। তিনি জ্ঞান, সমৃদ্ধি ও সৌভাগ্যের প্রতীক। আমরা যখনই নতুন কিছু শুরু করি, তখনই আমাদের চলার পথে যাতে কোন বাধার সম্মুখীন হতে না হয়, তার জন্য ভগবান গণেশকে আমরা স্মরণ করি ও তাঁর আশীর্বাদ প্রার্থনা করি।
গণেশ চতুর্থী দশ দিন ধরে চলা এক উৎসব, যেটিকে ভগবান গণেশের জন্মদিন বলে পালন করা হয়। এই উৎসবে প্রচুর জনসমাগম হয় এবং ভক্তদের শোভাযাত্রা দেখা যায়। প্রতি বছর মানুষ ভগবান গণেশের সুন্দর সুন্দর মূর্তি বাড়ি নিয়ে যান এবং অত্যন্ত ভক্তিভরে পবিত্রতার সঙ্গে তাঁর পূজো করেন। দশম দিনে বিগ্রহ বিসর্জনের মধ্য দিয়ে ভগবান গণেশের কৈলাশ যাত্রা সূচীত হয়, এর সঙ্গে এই উৎসবেরও পরিসমাপ্তি ঘটে।
যদিও বিপুল জনসমাগম ও শোভাযাত্রা গনেশ চতুর্থী উদযাপনের অঙ্গ, কিন্তু এই বছর, কোভিড-১৯ মহামারীর ছড়িয়ে পড়ার কারণে আমরা অবশ্যই সংক্ষেপিতভাবে এবার এই উৎসব উদযাপন করব। আমি সব নাগরিকের কাছে আবেদন রাখবো, কোভিড-১৯এর কারণে আপনারা শারীরিক দূরত্ব বজায় রাখবেন এবং উৎসব পালনের সময় জনস্বাস্থ্যের নিয়মগুলি মেনে চলবেন।
এই গণেশ চতুর্থী আমাদের দেশে শান্তি, সম্প্রীতি ও সমৃদ্ধি নিয়ে আসুক।
CG/CB
(Visitor Counter : 118
কেন্দ্রীয়মন্ত্রিসভা
ভারতীয় মেডিকেল কাউন্সিল  দ্বিতীয় অধ্যাদেশ, ২০১৯ জারির প্রস্তাবে মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ ভারতীয় মেডিকেল কাউন্সিল  দ্বিতীয় অধ্যাদেশ, ২০১৯ জারির প্রস্তাব অনুমোদন করা হয়েছে। সংসদে পড়ে থাকা ভারতীয় মেডিকেল কাউন্সিল  বিল, ২০১৮’তে প্রয়োজনীয় সরকারি সংশোধন আনার লক্ষ্যেই এই অধ্যাদেশ জারি করা হয়েছে।
মন্ত্রিসভার এই সিদ্ধান্তের ফলে ভারতীয় মেডিকেল কাউন্সিলের পরিবর্তে যে পরিচালন পর্ষদ নিয়োগ করা হয়েছে, তার স্বাভাবিক কাজকর্ম অব্যাহত থাকবে। একই সঙ্গে, দেশে চিকিৎসা শিক্ষা পরিচালনার ক্ষেত্রে স্বচ্ছতা, দায়বদ্ধতা ও গুণমান সুনিশ্চিত হবে।
CG/BD/SB
(Visitor Counter : 113
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডক্টর জিতেন্দ্র সিং জম্বু কাশ্মীরের কৃষকদের আয় বাড়াতে সুসংহত অ্যারোমা ডেয়ারি শিল্পোদ্যোগের প্রস্তাব দিয়েছেন
নতুন দিল্লি, ২১ সেপ্টেম্বর, ২০২১
কেন্দ্রীয় বিজ্ঞান ও প্রযুক্তি মন্ত্রকের স্বাধীন দায়িত্বপ্রাপ্ত মন্ত্রী ডক্টর জিতেন্দ্র সিং আজ কেন্দ্রীয় মৎস্য, পশুপালন এবং দুগ্ধ মন্ত্রী শ্রী পরষোত্তম রুপালার সঙ্গে এক বৈঠকে মিলিত হয়ে জম্মু-কাশ্মীরে কৃষকদের আয় বাড়াতে সুসংহত অ্যারোমা ডেয়ারি শিল্পোদ্যোগ গড়ে তোলার প্রস্তাব দিয়েছেন।
ডক্টর সিং, শ্রী রূপালাকে অবহিত করেছেন যে, জম্বু কাশ্মীরে পশু পালন এবং দুগ্ধজাত সম্পদ প্রচুর পরিমাণে রয়েছে। এই সম্পদকে কাজে লাগিয়ে কেন্দ্রীয় বিজ্ঞান ও প্রযুক্তি মন্ত্রকের সহায়তায় সিএস আইআরএর অ্যারোমা মিশনের সাথে যুক্ত করা যেতে পারে। যেটি বর্তমানে সেখানে কার্যকর রয়েছে। অ্যারোমা ডেয়ারি শিল্পোদ্যোগ হলে কৃষকদের আয় বৃদ্ধির পাশাপাশি তাঁদের জীবিকার নতুন পথ সুগম হয়ে উঠবে।
ডক্টর জিতেন্দ্র সিং বলেন যে, অ্যারোমা মিশন 'ল্যাভেন্ডার বা পারপেল মিশন' নামেও খ্যাত। যার শুরু হয়েছে জম্বু কাশ্মীর থেকে। যেসব কৃষক ল্যাভেন্ডার চাষ করতেন তাঁরা মুনাফা অর্জনের ফলে জীবনধারার মান বদলে গেছে। তাঁদের জীবনে পরিবর্তন এসেছে।
প্রধানমন্ত্রী শ্রী নরেন্দ্র মোদী কৃষকদের জীবনধারার মান উন্নয়নের জন্য যে উদ্যোগ নিয়েছেন তারই অংশ হিসেবে সিএসআইআর অ্যারোমা মিশনের প্রবর্তন করে। যার উদ্দেশ্য কৃষকদের আয় বৃদ্ধি ও জীবন ধারার পরিবর্তন করা। প্রধানমন্ত্রী ২০২২ সালের মধ্যে কৃষকদের আয় দ্বিগুণ করার যে ডাক দিয়েছেন তার ওপর ভিত্তি করেই জম্মু-কাশ্মীরে কৃষকদের আয় বাড়াতে বিভিন্ন কর্মকাণ্ড চলছে।
CG/ SB
(Visitor Counter : 142
প্রধানমন্ত্রীরদপ্তর
প্রয়াত প্রধানমন্ত্রী অটল বিহারী বাজপেয়ীর অস্থি কলস যাত্রা
কলকাতা, ২৩ আগস্ট, ২০১৮
প্রয়াত প্রধানমন্ত্রী অটল বিহারী বাজপেয়ীর অস্থি কলস আগামীকাল গঙ্গাসাগরে বিসর্জন দেওয়া হবে। আজ আমতলা থেকে অস্থি কলস নিয়ে গঙ্গাসাগরের দিকে যাত্রা শুরু হলে বহু মানুষ জায়গায় জায়গায় অটলজীকে শ্রদ্ধা জানান। কেন্দ্রীয় মন্ত্রী শ্রীমতী স্মৃতি ইরানি কলস যাত্রায় যোগ দেন। গতকাল এই কলস কলকাতায় আনা হয়।
CG/DM/…
(Visitor Counter : 64
সংখ্যালঘুবিষয়কমন্ত্রক
সংখ্যালঘু ছাত্রছাত্রীদের জন্য বৃত্তি
নয়াদিল্লী, ৫ আগস্ট, ২০২১
৬টি প্রজ্ঞাপিত সংখ্যালঘু সম্প্রদায়- বৌদ্ধ, খ্রীষ্টান, জৈন, মুসলমান, পার্শি এবং শিখ ছাত্রছাত্রীদের পড়াশোনার সুবিধার জন্য সংখ্যালঘু বিষয়ক মন্ত্রক প্রাক-মাধ্যমিক, মাধ্যমিক এবং মেধা ভিত্তিক বিভিন্ন বৃত্তি ও বেগম হজরত মহল ন্যাশনাল স্কলারশিপ দিয়ে থাকে। সব রাজ্য ও কেন্দ্রশাসিত অঞ্চলের সংখ্যালঘু ছাত্রছাত্রীরা এই সুযোগ পেয়ে থাকে। গত ৭ বছরে ৪ কোটি ৫২ লক্ষের বেশি ছাত্রছাত্রীকে এই বৃত্তিগুলি দেওয়া হয়েছে। এদের মধ্যে ৫৩ শতাংশ ছাত্রী।
২০১৮-১৯, ২০১৯-২০ এবং ২০২০-২১ অর্থবর্ষে যথাক্রমে ৬৬৯৩৮৯০ জন, ৬৭২৪৫৫১ জন এবং ৬৩৪০৫৭৯ জন ছাত্রছাত্রীকে বৃত্তি দেওয়ার প্রস্তাব অনুমোদিত হয়। মন্ত্রক তিন ধরণের বৃত্তি প্রতি বছরই দিয়ে থাকে।
লোকসভায় আজ এক প্রশ্নের লিখিত জবাবে এই তথ্য দিয়েছেন কেন্দ্রীয় সংখ্যালঘু দপ্তরের মন্ত্রী শ্রী মুক্তার আব্বাস নাকভি।
CG/CB/NS
(Visitor Counter : 133
প্রধানমন্ত্রীরদপ্তর
রাজস্হানের যোধপুরে সড়ক দূর্ঘটনায় জীবনহানিতে প্রধানমন্ত্রীর দুঃখ প্রকাশ
নয়াদিল্লী, ১৪ মার্চ, ২০২০
প্রধানমন্ত্রী শ্রী নরেন্দ্র মোদী রাজস্হানের যোধপুরে এক সড়ক দুর্ঘটনায় জীবনহানিতে গভীর দুঃখ প্রকাশ করেছেন। এক ট্যুইটে তিনি বলেছেন, ‘রাজস্হানের যোধপুরে মর্মান্তিক সড়ক দূর্ঘটনার খবরে আমি অত্যন্ত মর্মাহত।’ এই দূর্ঘটনায় পরিজনহারা শোকসন্তপ্ত পরিবারগুলির প্রতি গভীর সমবেদনা প্রকাশ করে প্রধানমন্ত্রী আহতদের দ্রুত আরোগ্য কামনা করেছেন।
CG/BD/NS
(Visitor Counter : 59
স্বাস্থ্যওপরিবারকল্যাণমন্ত্রক
ভারতে চিকিৎসাধীন সংক্রমিতের সংখ্যা ক্রমশ কমছে, আজকের হিসেবে এর পরিমাণ ২.৮৩ লক্ষর কাছাকাছি গত ১১ দিন ধরে প্রতিদিন নতুন করে সংক্রমিত হচ্ছেন ১১ হাজারের কম
গত ১২ দিন ধরে দৈনিক ৪০০-র কম সংক্রমিত মারা যাচ্ছেন
নতুনদিল্লি, ২৪শে ডিসেম্বর, ২০২০
ভারতে মোট চিকিৎসাধীন সংক্রমিত রোগীর সংখ্যা ক্রমশ কমছে। আজকের হিসেবে এই সংখ্যা ২ লক্ষ ৮৩ হাজার ৮৪৯। এই মুহূর্তে মোট সংক্রমিত মাত্র ২.৮৮ শতাংশ চিকিৎসাধীন। আজকের হিসেবে চিকিৎসাধীন সংক্রমিতের সংখ্যা গত ২৪ ঘন্টায় কমেছে ৫৩৯১।
বিগত ২৭ দিন ধরে নতুন সংক্রমণের থেকে বেশি সংখ্যক মানুষ সুস্থ হয়ে উঠছেন। গত ২৪ ঘন্টায় ২৪৭১৩ জন নতুন করে সংক্রমিত হয়েছেন এই সময়ে ২৯৭৯১ জন কোভিড মুক্ত হয়েছেন।
গত ১১ দিন ধরে, প্রত্যেকদিন সংক্রমিত হচ্ছেন ৩০ হাজারের কম মানুষ।
আজকের হিসেবে মোট ৯৬লক্ষ লাখ ৯৯ হাজার ১৭৩ জন সংক্রমিত সুস্থ হয়ে উঠেছেন। আরোগ্যের হার ৯৫ দশমিক ৭৫ শতাংশ। এর মধ্যে ১০ টি রাজ্য ও কেন্দ্রশাসিত অঞ্চলে ৭৯ দশমিক ৫৬ শতাংশ মানুষ বাস করেন। মহারাষ্ট্রের একদিনে ৭৬২০, কেরালায় ৪৮০৮ চজন এবং পশ্চিমবঙ্গে ২১৫৩ জন্ নতুন করে কোভিড মুক্ত হয়েছেন।
নতুন করে যারা সংক্রমিত হচ্ছেন তাদের মধ্যে ৭৬ দশমিক ৪৮ শতাংশ মানুষ ১০ টি রাজ্য ও কেন্দ্রশাসিত অঞ্চলে বসবাস করেন। এর মধ্যে কেরালায় নতুন করে ৬১৬৯, মহারাষ্ট্রে ৩৯১৩ এবং পশ্চিমবঙ্গের ১৬২৮ জন সংক্রমিত হয়েছেন
গত ২৪ ঘণ্টায় নতুন করে মৃত্যুর খবর এসেছে ৩১২ জনের। এর মধ্যে ১0 টি রাজ্য ও কেন্দ্রশাসিত অঞ্চল থেকেই মোট ৭৯ দশমিক ৮১ শতাংশ মৃত্যুর খবর পাওয়া গেছে। মহারাষ্ট্রের সর্বোচ্চ ৯৩ জন, পশ্চিমবঙ্গে ৩৪ জন ও কেরালায় ২২ জন মারা গেছেন। ভারতের মৃত্যুর হার ক্রমশ নিম্নমুখী। গত ১২ দিন ধরে দৈনিক ৪০০ জনের কম সংক্রমিত প্রাণ হারাচ্ছেন।
অর্থমন্ত্রক
সংযুক্ত আরব আমিরশাহীর বৈদেশিক বাণিজ্য বিষয়ক প্রতিমন্ত্রী ডঃ থানি বিন আহমেদ আল জিউদি কেন্দ্রীয় অর্থমন্ত্রী শ্রীমতী নির্মলা সীতারমনের সঙ্গে সাক্ষাৎ করলেন
নয়াদিল্লি, ২৩ সেপ্টেম্বর, ২০২১
সংযুক্ত আরব আমিরশাহীর বৈদেশিক বাণিজ্য বিষয়ক প্রতিমন্ত্রী ডঃ থানি বিন আহমেদ আল জিউদি আজ কেন্দ্রীয় অর্থমন্ত্রী শ্রীমতী নির্মলা সীতারমনের সঙ্গে সাক্ষাৎ করেন। উভয়েই ভারত-সংযুক্ত আরব আমিরশাহীর মধ্যে মজবুত অর্থনৈতিক ও বাণিজ্যিক অংশীদারিত্ব নিয়ে কথা বলেন। বহুস্তরীয় দ্বিপাক্ষিক সম্পর্কের প্রেক্ষিতে দুই মন্ত্রী সুসংহত কৌশলগত অংশীদারিত্ব নিয়েও কথা বলেন।
সংযুক্ত আরব আমিরশাহীর বৈদেশিক বাণিজ্য বিষয়ক মন্ত্রী সহ একটি উচ্চস্তরীয় প্রতিনিধিদল দুই দেশের মধ্যে দ্বিপাক্ষিক অর্থনৈতিক সম্পর্ককে আরও নিবিড় করতে নতুন দিল্লিতে রয়েছে। এই প্রতিনিধিদলটি দুই দেশের মধ্যে বর্তমান বাণিজ্য ও বিনিয়োগের বিভিন্ন দিক নিয়ে ভারতীয় পক্ষের সঙ্গে আলোচনা করেছে। দুই দেশের মধ্যে সুসংবদ্ধ অর্থনৈতিক অংশীদারিত্ব চুক্তি নিয়ে প্রথম পর্বের আলাপ-আলোচনা চলছে।
কোভিড-১৯ মহামারীর সময় উচ্চস্তরীয় দ্বিপাক্ষিক সফর ভারত ও সংযুক্ত আরব আমিরশাহীর মধ্যে ঘনিষ্ঠ বন্ধুত্বের সম্পর্ককেই প্রতিফলিত করে।
CG/BD/DM/
(Visitor Counter : 96
প্রধানমন্ত্রীরদপ্তর
প্রধানমন্ত্রীর বিভিন্ন অনুষ্ঠান এবং উৎসবে অংশ নেওয়ার বিষয়টি ভাগ করে নিয়েছেন কেন্দ্রীয় সংখ্যালঘু বিষয়ক প্রতিমন্ত্রী শ্রী জন বার্লা
নয়াদিল্লি, ১৪ এপ্রিল,২০২৩
প্রধানমন্ত্রী শ্রী নরেন্দ্র মোদীর বিভিন্ন অনুষ্ঠান এবং উৎসবে অংশ নেওয়ার বিষয়টি ভাগ করে নিয়েছেন কেন্দ্রীয় সংখ্যালঘু বিষয়ক প্রতিমন্ত্রী শ্রী জন বার্লা। তামিলনাড়ুর নববর্ষের অনুষ্ঠানে কেন্দ্রীয় প্রতিমন্ত্রী ডঃ এল মুরুগানের বাসভবনে, দিল্লির সেক্রেড হার্ট ক্যাথিড্রালে ইস্টার উদযাপনের অনুষ্ঠানে, কেন্দ্রীয় মন্ত্রী শ্রী পীযূষ গোয়েলের বাসগৃহে গণেশ উৎসবে, শ্রী সর্বানন্দ সোনোয়ালের বাসভবনে আসামের বিহু উৎসবে প্রধানমন্ত্রীর অংশ নেওয়ার ঝলক কেন্দ্রীয় প্রতিমন্ত্রী ভাগ করে নিয়েছেন।
কেন্দ্রীয় সংখ্যালঘু বিষয়ক প্রতিমন্ত্রীর ট্যুইটের উত্তরে প্রধানমন্ত্রী বলেছেন :
“ভারতের সাংস্কৃতিক প্রাণশক্তি ও বৈচিত্র্য আমাদেরকে শক্তি যোগায়। মানুষের মধ্যে থেকে তাঁদের অনন্য ঐতিহ্যের দিকগুলি উদযাপন করা অপরিসীম আনন্দের বিষয়।”
PG/AB/DM/
(
মানবসম্পদবিকাশমন্ত্রক
কেন্দ্রীয় শিক্ষামন্ত্রী রোহটক ইন্ডিয়ান ইনস্টিটিউট অফ ম্যানেজমেন্টের বার্ষিক সমাবর্তনে ভাষণ দিয়েছেন
নতুন দিল্লি, ১৯ এপ্রিল, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভার্চুয়াল মোডে রোহটক ইন্ডিয়ান ইনস্টিটিউট অফ ম্যানেজমেন্টের বার্ষিক সমাবর্তনে ভাষণ দিয়েছেন। এই সমাবর্তন অনুষ্ঠানে ৪৮০ জন শিক্ষার্থীকে মাস্টার অব বিজনেস অ্যাডমিনিস্ট্রেশন এবং ১২ জন শিক্ষার্থীকে ডক্টরেট ডিগ্রি দেওয়া হয়।
কেন্দ্রীয় শিক্ষা মন্ত্রী শিক্ষার্থীদের সাফল্যের জন্য শুভেচ্ছা জানান। তিনি শিক্ষার্থীদের কঠোর পরিশ্রম এবং জাতির প্রতি কর্তব্যবোধের কথা উল্লেখ করেন। শিক্ষার্থীদের প্রতিভাকে দেশের স্বার্থে কাজে লাগানোর আহ্বান জানান।
কেন্দ্রীয় শিক্ষা মন্ত্রী ইন্ডিয়ান ইনস্টিটিউট অফ ম্যানেজমেন্ট কর্তৃপক্ষকে শিক্ষাক্ষেত্রে গুরুত্বপূর্ণ ভূমিকা পালনের জন্য শুভেচ্ছা জানান। এ প্রসঙ্গে তিনি প্রধানমন্ত্রীর 'বেটি বাঁচাও বেটি পড়াও' কর্মসূচির কথা উল্লেখ করে বলেন, মহিলারাও বিজনেস অ্যাডমিনিস্ট্রেশন পড়তে এগিয়ে এসেছেন। গুরুগ্রামে রোহটক ইন্ডিয়ান ইনস্টিটিউট অফ ম্যানেজমেন্টের একটি নতুন ক্যাম্পাস খোলার জন্য তিনি কর্তৃপক্ষকে ধন্যবাদ জানান।
কেন্দ্রীয় শিক্ষা মন্ত্রী তাঁর ভাষণে বলেন, গত কয়েক বছরে সরকার ইন্ডিয়ান ইনস্টিটিউট অফ ম্যানেজমেন্ট, ইন্ডিয়ান ইনস্টিটিউট অফ টেকনোলজি এবং কেন্দ্রীয় বিশ্ববিদ্যালয়ের সংখ্যা বাড়িয়েছে। যাতে শিক্ষার্থীরা উচ্চ মানের শিক্ষা লাভ করতে পারেন। তিনি বলেন, ভারতের শিক্ষা প্রতিষ্ঠানগুলি বিশ্ব মানের হওয়ার ক্ষেত্রে প্রচেষ্টা চালিয়ে যাচ্ছে।
এ বছর থেকে রোহটক ইন্ডিয়ান ইনস্টিটিউট অফ ম্যানেজমেন্ট আইনের উপর পাঁচ বছরের ইন্টিগ্রেটেড কোর্স চালু করেছে।
CG/ SB
(Visitor Counter : 107
শিল্পওবাণিজ্যমন্ত্রক
স্মার্ট ইন্ডিয়া হ্যাকাথন-২০১৯-এর তৃতীয়  সংস্করণের গ্র্যান্ড ফিনালে ৩৬ ঘন্টা ধরে
নয়াদিল্লি, ১ মার্চ, ২০১৯
স্মার্ট ইন্ডিয়া হ্যাকাথন-২০১৯-এর তৃতীয়  সংস্করণের গ্র্যান্ড ফিনালে বা চূড়ান্ত পর্যায়ের প্রতিযোগিতা একইসঙ্গে দেশের ৪৯টি নোডাল কেন্দ্রে আগামী ২ ও ৩ মার্চ অনুষ্ঠিত হবে। মূল প্রতিযোগিতার আসর বসছে আইআইটি খড়্গপুরে। এই প্রতিযোগিতায় ৩৪ হাজারেরও বেশি উদ্ভাবনের মূল্যায়ন করা হবে। বিভিন্ন ক্ষেত্রে আমাদের দেশের নানান সমস্যার সমাধান ও চ্যালেঞ্জ মোকাবিলায় নতুন ও উদ্ভাবনী ডিজিটাল প্রযুক্তি চিহ্নিত করার জন্য এই অনুষ্ঠান এক অনন্য উদ্যোগ। প্রযুক্তি শিক্ষার সঙ্গে যুক্ত ছাত্রছাত্রীদের কাছে বিভিন্ন সমস্যার অভিনব সমাধান চাওয়া হবে এবং ৩৬ ঘন্টা ধরে নিরবচ্ছিন্নভাবে তাঁরা এই প্রতিযোগিতামূলক উদ্ভাবনী উদ্যোগে অংশ নেবেন। এবারের হ্যাকাথনে ১৮টি কেন্দ্রীয় সরকারি মন্ত্রক ও দপ্তর সহ ৯৬টি সংস্থা অংশ নিচ্ছে।
২০১৯-এর স্মার্ট ইন্ডিয়া হ্যাকাথন আগের দুটি হ্যাকাথনের তুলনায় ছাত্রছাত্রীদের অংশগ্রহণের নিরিখে আরও অনেক বড় হবে। সফটওয়্যার সংস্করণের গ্র্যান্ড ফিনালেতে প্রযুক্তিবিদ্যার সঙ্গে যুক্ত হাজার হাজার ছাত্রছাত্রীদের দল বিভিন্ন শিল্প সংস্থা তথা কেন্দ্রীয় মন্ত্রক ও দপ্তরগুলির একাধিক সমস্যার উদ্ভাবনমূলক ডিজিটাল সমাধান প্রদান করবে।
CG/BD/DM
(Visitor Counter : 84
প্রতিরক্ষামন্ত্রক
কোভিড-১৯ এর প্রতিরোধে প্রতিরক্ষা মন্ত্রকের ভূমিকার পর্যালোচনা করলেন দপ্তরের মন্ত্রী শ্রী রাজনাথ সিং
নতুনদিল্লি, ২৬ মার্চ, ২০২০
কোভিড-১৯ এর মোকাবিলায় প্রতিরক্ষা মন্ত্রকের পদস্থ আধিকারিকদের সঙ্গে দপ্তরের মন্ত্রী রাজনাথ সিং পর্যালোচনা বৈঠক করেন। কোভিড-১৯ এ সংক্রমিত দেশগুলি থেকে ভারতীয় এবং বিদেশীদের সরিয়ে নিয়ে আনার কাজে সেনাবাহিনী এবং প্রতিরক্ষা মন্ত্রকের বিভিন্ন দপ্তরের সক্রিয় ভূমিকার তিনি প্রশংসা করেন। সেনা বাহিনী এবং মন্ত্রকের অন্যান্য দপ্তরগুলিকে তিনি অসামরিক প্রশাসনকে বিভিন্ন ক্ষেত্রে সাহায্য করার জন্য প্রস্তুত থাকতে বলেন।
বৈঠকে আধিকারিকরা এপর্যন্ত গৃহীত নানা উদ্যোগ এবং সহায়তার বিষয়ে শ্রী সিং কে জানান। চীন জাপান ও ইরান থেকে বায়ুসেনা বিভিন্ন সময়ে আটকে থাকা ভারতীয়দের উদ্ধার করে নিয়ে এসেছে।
সশস্ত্র বাহিনীর বিভিন্ন কোয়ারেন্টাইন কেন্দ্র অর্থাৎ পৃথকভাবে নজরদারি কেন্দ্রে ১৪৬২ জনকে রাখা হয়েছে। তাঁদের মধ্যে ৩৮৯জন ছাড়া পেয়েছেন। মানেসর, হিন্দন, জয়শলমীর, যোধপুর ও মুম্বাই-এ ১০৭৩ জন এখনো রয়েছেন। এছাড়া ৯৫০টি বেড প্রস্তুত রাখা হয়েছে।
প্রতিরক্ষা গবেষণা ও উন্নয়ন সংস্থা -র গবেষণাগারগুলি থেকে ২০হাজার লিটার স্যানিটাইজার উৎপাদন করা হয়েছে। সেগুলি বিভিন্ন সংস্থাকে দেওয়া হয়েছে। ডিআরডিও দিল্লি পুলিশকে ১০হাজার লিটার স্যানিটাইজার ও ১০হাজার মাস্ক সরবরাহ করেছে। বডি স্যুট এবং ভেন্টিলেটরের মত সামগ্রী তৈরিতে এই সংস্থা বেসরকারী কোম্পানীগুলির সঙ্গে কাজ করছে।
অর্ডন্যান্স ফ্যাক্টরি বোর্ডও স্যানিটাইজার, মাস্ক এবং বডি স্যুট তৈরি করছে। ভারত ইলেকট্রনিক্স লিমিটেড ভেন্টিলেটর বানাচ্ছে।
সেনাবাহিনীর চিকিৎসক দলগুলি মালদ্বীপে সহায়তা করে ফিরে এসেছে। এই দলগুলি ছাড়াও নৌবাহিনীর দুটি জাহাজ প্রতিবেশী বন্ধুরাষ্ট্রগুলিকে প্রয়োজনে সহায়তাদানের জন্য প্রস্তুত রয়েছে।
বৈঠকে চিফ অফ ডিফেন্স স্টাফ জেনারেল বিপিন রাওয়াত, প্রতিরক্ষা সচিব ডঃ অজয় কুমার, নৌবাহিনীর প্রধান অ্যাডমিরাল করমবীর সিং, বায়ুসেনার প্রধান এয়ার চিফ মার্শাল আর কে এস ভাদৌরিয়া, সেনাবাহিনীর প্রধান এম এম নারাভানে প্রতিরক্ষা উৎপাদন সচিব শ্রী রাজ কুমার সহ পদস্থ আধিকারিকরা উপস্থিত ছিলেন।
CG/CB
(Visitor Counter : 128
যোগাযোগওতথ্যপ্রযুক্তিমন্ত্রক
সফল ডাক কর্মচারীদের ২০১৯-২০ সালের মেঘদূত পুরস্কার ডাক বিভাগ প্রদান করেছে
নয়াদিল্লি, ১৫ ডিসেম্বর, ২০২০
ডাক বিভাগ ২০২০ সালের মেঘদূত পুরস্কার প্রদান অনুষ্ঠান নতুন দিল্লির ইলেক্ট্রনিক্স নিকেতনে আয়োজন করেছে। যোগাযোগ, আইন ও বিচার এবং বৈদ্যুতিন ও প্রযুক্তি মন্ত্রী শ্রী রবিশঙ্কর প্রসাদ এই অনুষ্ঠানে মুখ্য অতিথি হিসেবে উপস্থিত ছিলেন। শিক্ষা, যোগাযোগ, বৈদ্যুতিন ও প্রযুক্তি দপ্তরের প্রতিমন্ত্রী শ্রী সঞ্জয় ধোতরে অনুষ্ঠানে সম্মানিত অতিথি হিসেবে যোগ দিয়েছেন। সমস্ত চিফ পোস্ট মাস্টার জেনারেল এবং মেঘদূত পুরস্কার প্রাপকরা ভিডিও কনফারেন্সের মাধ্যমে এই অনুষ্ঠানে অংশগ্রহণ করেছেন। প্রতি বছর গ্রামীণ ডাক সেবক, বিভিন্ন পর্যায়ে সর্বস্তরের কর্মচারী, প্রযুক্তি ক্ষেত্রে ভালো কাজ এবং শ্রেষ্ঠ মহিলা কর্মচারীদের মোট আটটি মেঘদূত পুরস্কার দেওয়া হয়ে থাকে।
ডাক বিভাগ নাগরিক-কেন্দ্রিক পরিষেবা প্রদানের জন্য কমন সার্ভিস সেন্টার  ই-গভর্ন্যান্স সার্ভিস ইন্ডিয়া লিমিটেডের সঙ্গে একটি চুক্তি স্বাক্ষর করেছে। এই চুক্তির আওতায় দেশে ১০ হাজারের বেশি ডাকঘরে কমন সার্ভিস সেন্টার গড়ে তোলা হবে যেখান থেকে সরকারের বিভিন্ন কাজ নাগরিকদের এবং বাণিজ্যিক বিভিন্ন কাজ নাগরিকদের দেওয়া হবে। এছাড়াও, গ্রামাঞ্চল এবং দেশের প্রত্যন্ত অঞ্চলগুলিতে সামাজিক, আর্থিক এবং ডিজিটাল প্রক্রিয়ায় সরকারের সঙ্গে প্রতিটি নাগরিককে যুক্ত করা হবে।
বাণিজ্যিক প্রতিষ্ঠানগুলির সঙ্গে নাগরিকদের পরিষেবা দেওয়ার মধ্যে রয়েছে ভারত বিল পেমেন্ট সিস্টেম। এখানে বিদ্যুৎ, গ্যাস, জলের বিল ইত্যাদি দেওয়া যাবে। বিমান, ট্রেন এবং বাসের টিকিটের ব্যবস্থাও এখান থেকে করা যাবে। ডাক বিভাগ, ই-গর্ভন্যান্স পরিষেবা সমস্ত ডাকঘরে চালু করতে আগ্রহী। এর ফলে, নাগরিকদের সহজ জীবনযাত্রা এবং সহজে ব্যবসা-বাণিজ্য গ্রাম এবং আধা-শহর ও আধা-গ্রামে করা সুবিধা হবে।
আজকের অনুষ্ঠানে ইন্ডিয়া পোস্ট পেমেন্টস ব্যাঙ্ক 'ডাকপে' অ্যাপের লোগোর সূচনা করেছে। ভারতীয় ডাক বিভাগ এবং ইন্ডিয়ান পোস্ট পেমেন্টস ব্যাঙ্ক ডিজিটাল পদ্ধতিতে আর্থিক পরিষেবা এই 'ডাকপে'র মাধ্যমে দিয়ে থাকে। এখানে নিকটজনকে টাকা পাঠানো, বিভিন্ন আর্থিক লেনদেন ডিজিটাল পদ্ধতিতে করা যাবে। 'ডাকপে' ইউপিআই অ্যাপের জন্য একটি ইউজার আইডি তৈরি করতে হবে যেখানে বিভিন্ন ব্যাঙ্কের অ্যাকাউন্টের সঙ্গে একটি মোবাইল অ্যাপের মাধ্যমে যোগাযোগ গড়ে তোলা সম্ভব। আর্থিক লেনদেনের জন্য এক্ষেত্রে কিউআর কোড-ভিত্তিক ব্যবস্থা নিতে হবে। ডাক বিভাগ 'ইন্ডিয়া পোস্ট মিটস কোভিড-১৯ চ্যালেঞ্জ’ শীর্ষক একটি বৈদ্যুতিন পুস্তিকা প্রকাশ করেছে যেখানে কোভিড মহামারীর সময়ে দেশের প্রত্যন্ত অঞ্চলে ভারতীয় ডাক বিভাগ কিভাবে গুরুত্বপূর্ণ পরিষেবা পৌঁছে দিয়েছে এবং সেক্ষেত্রে কি কি সমস্যার সম্মুখীন হয়েছে সে বিষয়ে বিস্তারিত জানানো হয়েছে।
এই অনুষ্ঠানে শ্রী রবিশঙ্কর প্রসাদ মেঘদূর পুরস্কার প্রাপকদের ভালো কাজের জন্য অভিনন্দন জানান। দেশজুড়ে সিএসসি ছড়িয়ে দেওয়ার জন্য তিনি সন্তোষ প্রকাশ করেছেন। একইসঙ্গে, 'ডাকপে' অ্যাপ চালু করার মতো গুরুত্বপূর্ণ পদক্ষেপ নেওয়ায় মন্ত্রী ডাক বিভাগের প্রশংসাও করেছেন। অনুষ্ঠানে ডাক বিভাগের সচিব শ্রী প্রদীপ্ত কুমার বিষয়ী স্বাগত ভাষণ দেন এবং ডাক পরিষেবা বিভাগের মহানির্দেশক বিনীত পান্ডে ধন্যবাদসূচক বক্তব্য রেখেছেন।
শিল্পওবাণিজ্যমন্ত্রক
সহজে ব্যবসা করার অনুকূল পরিবেশের অগ্রগতি
নয়াদিল্লি, ১২ জুলাই, ২০১৯
শিল্প এবং অভ্যন্তরীণ বাণিজ্য বর্ধন দপ্তর  সংশ্লিষ্ট মন্ত্রক এবং রাজ্যগুলির সঙ্গে নিয়মিত যোগাযোগের মাধ্যমে সহজে ব্যবসা করার অনুকূল পরিবেশের বিভিন্ন দিক মূল্যায়ণ করে।
ডিপিআইআইটি মূল্যায়ণের পর বিভিন্ন সমস্যার সমাধানের জন্য বেশকিছু পদক্ষেপ নিয়েছে। সহজে ব্যবসা করার অনুকূল পরিবেশ সৃষ্টির জন্য টাস্ক ফোর্স বা কর্মীগোষ্ঠী গঠন করা হয়েছে। বিভিন্ন দপ্তরকে চিহ্নিত করে ব্যবসা-বাণিজ্যের সংস্কারের লক্ষ্যে নানা উদ্যোগ নেওয়া হয়েছে। এই উদ্যোগগুলি যথাযথভাবে বাস্তবায়িত হচ্ছে কি না তা নিয়ে নিয়মিত পর্যালোচনা করা হয়। সংশ্লিষ্ট মহলে সচেতনতা বৃদ্ধির জন্য বিভিন্ন কর্মসূচি পালন করা হয়।
বিশ্ব ব্যাঙ্কের ‘ডুইং বিজনেস রিপোর্টস’  অনুযায়ী নির্মাণ শিল্পের জন্য সহজে ব্যবসা করার সূচকের নিরিখে ২০১৫ সালে ভারতে স্হান ছিল ১৮৪। ২০১৯ সালে তা এগিয়ে এসে ৫২তম স্হানে পৌঁছেছে। বিদ্যুৎ সংযোগ পাওয়ার ক্ষেত্রে আন্তর্জাতিক নিরিখে ২০১৫ সালে ভারতের স্হান ছিল ১৩৭। ২০১৯এ তা এগিয়ে এসে ২৪শে পৌঁছেছে। সীমান্ত পারের ব্যবসার ক্ষেত্রে ২০১৫ সালে ১২৬-তম স্হান থেকে বর্তমান বছরে তা ৮০তম স্হানে পৌঁছেছে। ব্যবসা শুরু করার ক্ষেত্রে আন্তর্জাতিক স্তরে ২০১৫ সালে ভারতের স্হান ছিল ১৫৮। ২০১৯এ তা এগিয়ে এসে ১৩৭এ দাঁড়িয়েছে। ঋণ পাওয়ার ক্ষেত্রে বর্তমানে ভারতের স্হান ২২। ২০১৫ সালে তা ছিল ৩৬তম স্হানে।
বিশ্বব্যাঙ্কের ২০১৮র ৩১শে অক্টোবর ডিবিআর অনুযায়ী ১৯০টি দেশের মধ্যে সহজে ব্যবসা করার ক্ষেত্রে ভারতের স্হান ৭৭, যা আগে ছিল ১০০তম স্হানে।
রাজ্যসভায় কেন্দ্রীয় শিল্প ও বাণিজ্যমন্ত্রী শ্রী পীযুষ গোয়েল এক লিখিত প্রশ্নের জবাবে আজ এই তথ্য জানিয়েছেন।
SSS/CB/NS
(Visitor Counter : 70
প্রধানমন্ত্রীরদপ্তর
ভারত-ভিয়েতনাম নেতৃবৃন্দের ভার্চ্যুয়াল শীর্ষ সম্মেলন
নয়াদিল্লি, ২১ ডিসেম্বর, ২০২০
প্রধানমন্ত্রী শ্রী নরেন্দ্র মোদী ভিয়েতনামের প্রধানমন্ত্রী মিঃ নগুয়েন সুয়ান ফুক-এর সঙ্গে ভার্চ্যুয়ালি একটি শীর্ষ সম্মেলনে যোগ দিয়েছেন।
দুই প্রধানমন্ত্রীই বিভিন্ন দ্বিপাক্ষিক সহযোগিতার উদ্যোগ নিয়ে পর্যালোচনা করেছেন। তাঁরা আঞ্চলিক এবং আন্তর্জাতিক বিভিন্ন বিষয় নিয়েও আলোচনা করেছেন। ভারত-ভিয়েতনাম সর্বাঙ্গীণ কৌশলগত অংশীদারিত্বকে এগিয়ে নিয়ে যেতে সম্মেলনে একটি 'শান্তি, সমৃদ্ধি ও জনসাধারণের জন্য যৌথ প্রস্তাবনা’ গ্রহণ করা হয়েছে। যৌথ প্রস্তাবনাটি বাস্তবায়নে ২০২১ থেকে ২০২৩ সালের মধ্যে কর্মপরিকল্পনার বিষয়ে চুক্তি স্বাক্ষরিত হয়েছে।
সব ক্ষেত্রে দ্বিপাক্ষিক সহযোগিতাকে বৃদ্ধি করার গুরুত্ব নিয়ে উভয় নেতা ঐক্যমত্যে পৌঁছেছেন। একে অন্যের জাতীয় উন্নয়নের ক্ষেত্রে গুরুত্বপূর্ণ বিষয়গুলিকে সাহায্য করা এবং ভারত-প্রশান্ত মহাসাগরীয় অঞ্চলে শান্তিপূর্ণ, স্থিতিশীল, নিরাপদ, মুক্ত, সমন্বিত ও আইনের শাসন মেনে অভিন্ন লক্ষ্যে পৌঁছনোর জন্য একযোগে কাজ করার সিদ্ধান্ত নিয়েছে।
তাঁরা কোভিড-১৯ মহামারী সহ অভিন্ন আন্তর্জাতিক বিভিন্ন চ্যালেঞ্জ মোকাবিলায় পারস্পরিক সহযোগিতা বৃদ্ধির ওপর তাঁদের অঙ্গীকার ব্যক্ত করেছেন। মহামারীর বিরুদ্ধে টিকা উদ্ভাবনে সক্রিয় সহযোগিতা বজায় রাখা হবে। বিভিন্ন আন্তর্জাতিক ও আঞ্চলিক ক্ষেত্রে অভিন্ন চিন্তাভাবনার কারণে দুই নেতা সিদ্ধান্ত নিয়েছেন, ভারত ও ভিয়েতনাম রাষ্ট্রসঙ্ঘের নিরাপত্তা পরিষদ সহ বিভিন্ন বহুস্তরীয় ফোরামে নিবিড়ভাবে কাজ করবে। ২০২১ সালে রাষ্ট্রসঙ্ঘের নিরাপত্তা পরিষদে ভারত ও ভিয়েতনাম যুগ্মভাবে কাজ করবে।
ভারতের ভারত-প্রশান্ত মহাসাগরীয় উদ্যোগ এবং আসিয়ান গোষ্ঠীর আউটলুক অন ইন্দো-প্যাসিফিক-এর ভাবনায় সাযুজ্য থাকায় দুই প্রধানমন্ত্রী সামুদ্রিক ক্ষেত্রে নতুন ও বাস্তবসম্মত সহযোগিতাকে আরও এগিয়ে নিয়ে যাবেন।
কুইক ইম্প্যাক্ট প্রোজেক্ট, আইটিইসি, ই-আইটিইসি, পিএইচডি ফেলোশিপের মতো বিভিন্ন উদ্যোগের মাধ্যমে ভারত ভিয়েতনামের উন্নয়ন ও দক্ষতা বৃদ্ধিতে অঙ্গীকারবদ্ধ। এর মাধ্যমে ভিয়েতনামের এসডিজি, ডিজিটাল যোগাযোগ ব্যবস্থা ও ঐতিহ্য সংরক্ষণের মতো প্রকল্পগুলিতে সাহায্য করা হবে।
ভারত সরকার ভিয়েতনামকে ১০ কোটি মার্কিন ডলারের প্রতিরক্ষা ক্ষেত্রে অনুদান প্রকল্পটি সফলভাবে বাস্তবায়িত করায় উভয় প্রধানমন্ত্রী সন্তোষ প্রকাশ করেছেন। এছাড়াও, ভিয়েতনামের নিম থুয়ান প্রদেশে ভারতের সহায়তায় সাতটি উন্নয়ন প্রকল্প শেষ হয়েছে।
প্রধানমন্ত্রী ভিয়েতনামের মাই সন টেম্পল চত্বরে ভারতীয় প্রত্নতাত্ত্বিক সর্বেক্ষণের সংরক্ষণমূলক কাজের বিষয়ে বিশেষভাবে সন্তোষ প্রকাশ করেছেন। ভারতীয় প্রত্নতাত্ত্বিক সর্বেক্ষণ ভিয়েতনামে এ ধরনের আরও প্রকল্পে কাজ করতে আগ্রহ প্রকাশ করেছে।
প্রধানমন্ত্রীরদপ্তর
প্রধানমন্ত্রীর সঙ্গে মালদ্বীপের বিদেশ মন্ত্রী আবদুল্লা শাহিদের সাক্ষাৎ
নয়াদিল্লি, ১৩ ডিসেম্বর, ২০১৯
মালদ্বীপের বিদেশ মন্ত্রী মিঃ আবুদুল্লা শাহিদ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। ষষ্ঠ ভারত-মালদ্বীপ যৌথ কমিশনের বৈঠকে যোগ দিতে মিঃ শাহিদ সরকারি সফরে ভারতে এসেছেন।
প্রধানমন্ত্রী মালদ্বীপের রাষ্ট্রপতি ইব্রাহিম মোহামেদ সোলিহ-র নেতৃত্বে গঠিত সরকারের প্রথম বছরের সাফল্যে বিদেশ মন্ত্রীর মাধ্যমে শুভেচ্ছা পাঠিয়েছেন। বিগত এক বছরে ভারত এবং মালদ্বীপের মধ্যে সম্পর্কের উন্নয়ন ও দ্বিপাক্ষিক সহযোগিতার ইতিবাচক প্রভাবে তিনি সন্তোষ ব্যক্ত করেছেন। ষষ্ঠ ভারত-মালদ্বীপ যৌথ কমিশনের বৈঠকে আলোচনার ফলে উভয় পক্ষের উন্নয়নের পর্যালোচনায় তিনি আশা ব্যক্ত করেছেন যার মাধ্যমে দুটি দেশের মধ্যে সম্পর্ক আরও নিবিড় হবে এবং পারস্পরিক বোঝাপড়ায় উভয় দেশই উপকৃত হবে। একটি স্থিতিশীল, সমৃদ্ধশালী ও শান্তিপূর্ণ মালদ্বীপ গঠনের লক্ষ্যে একযোগে কাজ করার বিষয়ে ভারতের অঙ্গীকার প্রধানমন্ত্রী পুনর্ব্যক্ত করেন।
বিদেশ মন্ত্রী মিঃ শাহিদ ভারত-মালদ্বীপ সম্পর্ককে এগিয়ে নিয়ে যাওয়ার ক্ষেত্রে প্রধানমন্ত্রী শ্রী নরেন্দ্র মোদীর দৃষ্টিভঙ্গি এবং দৃঢ় নেতৃত্বের জন্য ধন্যবাদ জানান। মালদ্বীপের বিভিন্ন উন্নয়নমূলক সহযোগিতার উদ্যোগে ভারতের সমর্থনের বিষয়টি তিনি প্রশংসা করেন। এ প্রসঙ্গে মালদ্বীপ সরকারের ‘ভারত প্রথম’ নীতির কথা তিনি উল্লেখ করে বলেন, উভয় দেশের সম্পর্ক দৃঢ় করার লক্ষ্যে মালদ্বীপ নেতৃবৃন্দ প্রতিশ্রুতিবদ্ধ।
SSS/CB/DM
(Visitor Counter : 71
আবাসনএবংশহরাঞ্চলেরদারিদ্র্যদূরীকরণমন্ত্রক
এনসিআরপিবি ৩১ হাজার কোটি টাকার বেশি একাধিক প্রকল্পের জন্য ১৫ হাজার কোটি টাকার বেশি ঋণ মঞ্জুর করেছে : দুর্গাশঙ্কর মিশ্র
নয়াদিল্লি, ২৯ সেপ্টেম্বর, ২০২০
প্রকল্প রূপায়ণের অগ্রগতি এবং সময়মতো ঋণ সহায়তা প্রদানের ক্ষেত্রে স্বচ্ছতা ও দায়বদ্ধতা বাড়াতে ডিজিটাল / মোবাইল প্রযুক্তির প্রয়োগ প্রোজেক্ট ম্যানেজমেন্ট ইনফরমেশন সিস্টেম  একটি গুরুত্বপূর্ণ পদক্ষেপ। নতুন দিল্লিতে আজ জাতীয় রাজধানী অঞ্চল পরিকল্পনা পর্ষদ বা এনসিআরপিবি-র পি-এমআইএস কর্মসূচির সূচনা উপলক্ষে এক অনুষ্ঠানে ভাষণ দিতে গিয়ে একথা বলেন আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্র। শ্রী মিশ্র এনসিআরপিবি-কে অভিনন্দন জানিয়ে বলেন, প্রোজেক্ট ম্যানেজমেন্ট ইনফরমেশন সিস্টেম বা পি-এমআইএস পোর্টালটি কোভিড-১৯-এর সময় অত্যন্ত কার্যকর ভূমিকা নিয়েছে। কোভিড সঙ্কটের সময় যখন প্রযুক্তির প্রয়োগ সর্বাধিক প্রয়োজন হয়েছিল তখন এই পোর্টালটি গুরুত্বপূর্ণ ভূমিকা পালন করেছে।
শ্রী মিশ্র আরও বলেন, জাতীয় রাজধানী অঞ্চলে এনসিআরপিবি একাধিক আঞ্চলিক ও উপ-আঞ্চলিক স্তরের পরিকল্পনা মঞ্জুর করেছে। এই প্রকল্পগুলি রূপায়ণের জন্য বাজার থেকে অথবা দ্বিপাক্ষিক / বহুপাক্ষিক সংস্থার মাধ্যমে সহজ শর্তে ঋণ সংগ্রহ করা হচ্ছে। ইতিমধ্যেই এনসিআরপিবি ৩১ হাজার কোটি টাকার বেশি একাধিক প্রকল্প রূপায়ণ খাতে ১৫ হাজার কোটি টাকার বেশি ঋণ সহায়তা মঞ্জুর করেছে। এছাড়াও, ১৮,৫০০ কোটি টাকা খরচের বিনিময়ে ২৬৫টি প্রকল্পের কাজ ইতিমধ্যেই শেষ হয়েছে। বাকি প্রকল্পগুলি রূপায়ণের কাজ চলছে। তিনি বলেন, পি-এমআইএস পোর্টাল প্রকল্পগুলির ওপর নজরদারি ও অগ্রগতির পর্যালোচনায় সঠিক তথ্য দিয়ে সহায়তা করবে, যার ফলে সাধারণ মানুষই লাভবান হবেন। এই পোর্টালের মাধ্যমে চলতি প্রকল্প, কাজ শেষ হয়ে যাওয়া প্রকল্প, রাজ্য-ভিত্তিক প্রকল্প, প্রকল্প-ভিত্তিক ব্যয়ের পরিমাণ প্রভৃতি তথ্য পাওয়া যাবে।
প্রকল্প সম্পর্কিত ছাড়পত্র ব্যবস্থা সম্পর্কে শ্রী মিশ্র বলেন, সংশ্লিষ্ট প্রত্যেকটি প্রকল্পের যাবতীয় তথ্য সংগ্রহ করা হচ্ছে এবং সমস্ত তথ্য একত্রিত করার পর সেগুলি বিশ্লেষণের জন্য এনসিআরপিবি-র বিশেষজ্ঞদের মতামতের জন্য পাঠানো হয়। বিশ্লেষণের পর প্রাপ্ত তথ্য বিশেষ সফটওয়্যারের মাধ্যমে পি-এমআইএস পোর্টালে উল্লেখ করা হয়ে থাকে। প্রতিটি প্রকল্পের রূপায়ণকারী সংস্থার সঙ্গে পোর্টালের লগ-ইন আইডি এবং পাসওয়ার্ড বিনিময় করা হয় যাতে সংশ্লিষ্ট সংস্থা নিয়মিতভাবে প্রকল্প সম্পর্কিত বিভিন্ন তথ্য পি-এমআইএস পোর্টালে উল্লেখ করতে পারে।
CG/BD/DM
(Visitor Counter : 115